 Inta badan dadku waxay rumaysanyihiin in uu gantaalku cirka u duulay taasoo macneheedu yahay in ay dhici karto in uu misana khasaare kale meel kale ka gaysto, laakiin Cabdi Mahad oo ah wiil ilaa siddeed jir ah oo isagana meesha joogay ayaa ii sheegay in gantaalka aanu meelna aadin oo baalashii uu ku duuli lahaa mar hore laga gurtay oo weelal iyo baafaf laga samaystay, sidaasi darteedna uu gantaalku meesha uun ku qarxay. 